Predsjednik Opštine

Broj: D 22-056/21-260

Na osnovu člana 5 Odluke o finansiranju projekata nevladinih organizacija („Službeni list Crne Gore-opštinski propisi“, br. 020/19 i 043/19), Opština u okviru Glavnog grada-Golubovci, objavljuje-

**J A V N I P O Z I V**

**nevladinim organizacijama sa sjedištem na teritoriji Opštine u okviru Glavnog grada-Golubovci, za predlaganje kandidata za člana Komisije za raspodjelu sredstava nevladinim organizacijama**

Kandidata za člana Komisije predlaže nevladina organizacija čije je sjedište na teritoriji Opštine u okviru Glavnog grada-Golubovci i obavlja djelatnost najmanje jednu godinu prije raspisivanja javnog poziva.

Uz predlog kandidata za člana Komisije, nevladina organizacija dužna je da priloži:

* dokaz o upisu u registar nevladinih organizacija,
* reference kandidata,
* dokaz o crnogorskom državljanstvu kandidata,
* dokaz da kandidat ima najmanje jednu godinu iskustva na izradi i realizaciji projekata nevladinih organizacija i
* izjavu kandidata da nije javni funkcioner, lokalni službenik i namještenik, član organa upravljanja političke partije i da prihvata kandidaturu za člana Komisije.

Nevladina organizacija može predložiti samo jednog kandidata iz reda svojih članova.

Rok za predlaganje kandidata je osam dana od dana objavljivanja javnog poziva.

Predlaganje kandidata za člana Komisije, vrši se dostavljanjem predloga i potrebne dokumentacije na arhivi Opštine ili putem preporučene pošte na adresu: Opština u okviru Glavnog grada Golubovci – Glavna gradska ulica Anovi br. 89, 81304 Golubovci sa napomenom *„Predlaganje kandidata za člana Komisije za raspodjelu sredstava nevladinim organizacijama“.* Izbor članova Komisije vrši predsjednica Opštine u okviru Glavnog grada Golubovci, u roku od pet dana od dana objave liste kandidata.

Lista kandidata koji su predloženi za člana Komisije, sa nazivima nevladinih organizacija koje su ih predložile, utvrdiće predsjednica Opštine u okviru Glavnog grada-Golubovci i biće objavljena na sajtu Opštine u okviru Glavnog grada Golubovci, u oglasnom dijelu.

 Tanja Stajović

Predsjednica Opštine